India like Birmingham pitch as it suits our game
కంగారొద్దు.. ఆ పిచ్‌ భారత్‌కి అచ్చొచ్చిందే
శ్రీలంకతో ఓటమి అనంతరం సెమీస్ చేరాలంటే తప్పక గెలవాల్సిన మ్యాచ్‌లో భారత్ జట్టు అద్భుత ...
TNN | Updated:
Jun 14, 2017, 05:06PM IST
ఛాంపియన్స్ ట్రోఫీలో డిఫెండింగ్ ఛాంపియన్&zwnj;గా బరిలోకి దిగిన భారత్ సెమీ ఫైనల్&zwnj;కి సిద్ధమైంది. బంగ్లాదేశ్&zwnj;తో గురువారం మధ్యాహ్నం 3 గంటలకి బర్మింగ్&zwnj;హామ్ వేదికగా ఈ మ్యాచ్ జరగనుంది. ఈ వేదిక భారత్&zwnj;కి బాగా కలిసొచ్చిందని.. కచ్చితంగా టీమిండియా మెరుగైన ప్రదర్శన చేస్తుందని కెప్టెన్ విరాట్ కోహ్లి ధీమా వ్యక్తం చేశాడు.
&lsquo;బర్మింగ్&zwnj;హామ్ స్టేడియంలో ఇప్పటికే టీమిండియా ఒక మ్యాచ్ ఆడింది. పిచ్ చాలా బాగుంది. భారత్ ఆటకి అది చక్కగా సరిపోతుంది. దక్షిణాఫ్రికాతో విజయం అనంతరం మళ్లీ వెనక్కి తిరిగి చూసుకోవాల్సిన అవసరం లేదు. పుంజుకునేందుకు ప్రతిచోటా అవకాశం ఉంటుంది. సెమీస్&zwnj;లో అభిమానుల్ని నిరాశపరచం&rsquo; అని కోహ్లి విశ్వాసం వ్యక్తం చేశాడు. ఈ వేదికపైనే పాకిస్థాన్&zwnj;తో తొలి మ్యాచ్&zwnj;లోనే తలపడిన భారత్ 124 పరుగుల తేడాతో విజయం సాధించిన విషయం తెలిసిందే.
శ్రీలంకతో ఓటమి అనంతరం సెమీస్ చేరాలంటే తప్పక గెలవాల్సిన మ్యాచ్&zwnj;లో భారత్ జట్టు అద్భుత ప్రదర్శనతో దక్షిణాఫ్రికాని ఓడించి టోర్నీలో పుంజుకుంది. ఆ మ్యాచ్&zwnj;లో బౌలింగ్, ఫీల్డింగ్, బ్యాటింగ్&zwnj;లోనూ సమష్టిగా రాణించింది. బంగ్లాదేశ్&zwnj;తో మ్యాచ్&zwnj;పై ఎలాంటి ఒత్తిడి లేదని.. అంతమాత్రానా వారిని తక్కువ అంచనా వేయడం లేదని కోహ్లి స్పష్టం చేశాడు.